

**Gradsko vijeće**

KLASA:944-01/15-01/18

URBROJ:2186/18-02/1-16-25

Ludbreg, 18. listopada 2016. god. ***P R I J E D L O G***

Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst), Gradsko vijeće Grada Ludbrega na 26. sjednici održanoj 18. listopada 2016. g., donosi slijedeće

###### R J E Š E N J E

**o raspisivanju natječaja za prodaju zemljišta**

**pored „Varteksa“ u „Gospodarskoj zoni zapad“ u Ludbregu**

## Članak 1.

Raspisuje se javni natječaj za prikupljanje pisanih ponuda za prodaju zemljišta gospodarske namjene **pored „Varteksa“ u „Gospodarskoj zoni zapad“ u Ludbregu**, i to:

- **čkbr. 3956/1** – oranica u Frankopanskoj ulici od **8860 m2**, upisana u zk.ul.br. 1060 k.o. Ludbreg.

Na zemljištu postoje neupisane služnosti izgrađene komunalne infrastrukture, i to plinovod, kanalizacijski vod, vodoopskrbni cjevovod te elektroopskrbni vod na sjevernom dijelu parcele.

Kupac zemljišta obvezuje se da će u korist vlasnika infrastrukture iz stavka 2. ovog članka, na njihov zahtjev izdati uknjižbeno očitovanje podobno za upis prava služnosti u zemljišne knjige, u roku od 30 dana od dana primitka takvog zahtjeva.

U slučaju eventualne potrebe kupca za izmještanjem navedene infrastrukture istu u potpunosti snosi kupac zemljišta.

**Članak 2.**

**Početni iznos kupoprodajne cijene** zemljišta iznosi 100,00 kn/m2 odnosno ukupno 886.000,00 kn.

Kupac je ponuđeni iznos kupoprodajne cijene dužan uplatiti Gradu Ludbregu odmah kod sklapanja kupoprodajnog ugovora

**Članak 3.**

Pravo sudjelovanja u javnom natječaju imaju sve fizičke osobe koje su državljani RH, kao i pravne osobe koje imaju sjedište na području RH i upisane su u registar Trgovačkog suda u RH, odnosno strane fizičke i pravne osobe uz predočenje odgovarajućeg uvjerenja o pravu na stjecanje nekretnina u RH.

Neće se razmatrati nepravovremene i nepotpune ponude, te ponude osoba koja imaju nepodmirenih obveza (komunalne naknade, komunalnog doprinosa, obveze izgradnje objekata i sl.) prema Gradu Ludbregu.

**Članak 4.**

**Natječaj se provodi u krugovima** do prodaje gore navedene nekretnine.

Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnije ponude.

**Članak 5.**

Kao garanciju ozbiljnosti ponude svaki je ponuditelj dužan položiti jamčevinu u iznosu od 10% od početnog iznosa kupoprodajne cijene istaknute u ovom natječaju.

Jamčevina se uplaćuje u korist Proračuna Grada Ludbrega IBAN HR1823600001824400005, poziv na broj HR68 7757-OIB, te se obračunava u ukupni iznos cijene.

Ponuditelju koji ne uspije svojom ponudom, uplaćena će se jamčevina vratiti po odabiru najpovoljnije ponude.

Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**Članak 6.**

Ponude se dostavljaju u zatvorenim omotnicama Gradu Ludbregu, Ludbreg, Trg Sv. Trojstva 14, s naznakom na omotnici »ZA NATJEČAJ – prodaja zemljišta pored „Varteksa“ u Ludbregu – NE OTVARAJ«.

**Ponuda na natječaj treba sadržavati:**

1. ime i prezime/naziv ponuditelja, prebivalište/sjedište ponuditelja, OIB,
2. oznaka nekretnine za koju se dostavlja ponuda,
3. visinu ponuđene kupoprodajne cijene,
4. potpis ponuditelja i pečat za pravnu osobu i obrtnika.

**Uz ponudu se kao dokaz sposobnosti prilaže:**

1. preslika osobne iskaznice za domaću fizičku osobu, odnosno presliku putovnice za stranu fizičku osobu, a za pravne osobe izvod iz registra Trgovačkog suda, odnosno za obrtnike preslika rješenja ili obrtnice Ureda za Gospodarstvo, te ovjereni prijevod izvornika isprave o registraciji tvrtke u matičnoj državi za stranu pravnu osobu,
2. dokaz o uplaćenoj jamčevini,
3. potvrda Grada Ludbrega da ponuditelj nema nepodmirenih dospjelih obveza prema Gradu Ludbregu,
4. upravna pristojba od 20,00 kn.

**Članak 7.**

Podnositelji ponuda mogu prisustvovati otvaranju ponuda ako to navedu na omotnici u kojoj se nalazi ponuda.

Otvaranje zaprimljenih ponuda izvršiti će Komisija za imovinsko-pravna pitanja Grada Ludbrega a odluku o odabiru najpovoljnijeg ponuditelja donosi Gradsko vijeće.

Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

U slučaju da dva ili više ponuditelja ponude isti iznos cijene, usmenim će se nadmetanjem između tih ponuditelja utvrditi najpovoljnija ponuda.

U slučaju usmenog nadmetanja najmanji iznos za koji se ponuda može povećati je 500,00 kn.

**Članak 8.**

Ovo Rješenje stupa na snagu danom donošenja.

**Objavljeno: 01. studenoga 2016. g.**

**Predsjednica**

##### Gradskog vijeća

##### Renata Potočnik